Endurrindan til arbeiðsgevarar vegna corona Endurrindan til arbeiðsgevarar vegna corona Fríggjadagur 14-08-2020 Henda skipan fer úr gildi 28. feb. 2021, tó kann umsókn latast inn upp til 60 dagar eftir, um sjúkan ella sóttarhaldið var innan 28. feb 2021. Um starvsfólk, ið hevur rætt til løn undir sjúku, er vorðið sjúkt av corona, er sett í sóttarhald av heilsumyndugleikunum ella hevur fingið tilmæli um at fara í sóttarhald av heilsumyndugleikunum, kann arbeiðsgevarin fáa endurrindað lønarútreiðslur, ið arbeiðsgevarin hevur til hesi starvsfólk. Søkjast skal í seinasta lagi 90. dagin eftir 1. fráverudag. Arbeiðsgevarin kann í mesta lagi fáa endurrindað eina upphædd, ið svarar til dagpeningaupphæddina. Sjálvboðið sóttarhald er ikki fevnt av dagpeningalógini. Er starvsfólkið heimsent, tí einki arbeiði er, er møguligt at søkja ALS.